Des del 18 d'agost fins al 15 de setembre de 2020.
Per obtenir la condició de beneficiàries de les subvencions, les entitats sol·licitants han de complir els requisits i les condicions generals establerts a l'article 13 de la Llei 38/2003, de 17 de novembre, general de subvencions, i:
a) Informar sobre la concurrència d'ajuts per a la mateixa activitat i presentar la declaració sobre si s'han demanat i/o obtingut altres ajuts públics o privats per a la mateixa activitat, amb la indicació de la relació detallada amb l'entitat concedent i la quantitat sol·licitada i/o obtinguda.
b) En el cas de dur a terme l'activitat objecte de la subvenció utilitzant qualsevol element susceptible de generar drets d'autor, complir la normativa sobre propietat intel·lectual.
c) En els cas d'associacions i d'altres entitats sense ànim de lucre, estar legalment constituïdes i inscrites en el registre corresponent en la data de publicació de la convocatòria.
d) En el cas d'associacions, haver complert la previsió d'adaptació dels estatuts i inscripció d'aquesta adaptació en el registre corresponent, segons la disposició transitòria primera de la Llei 4/2008, de 24 d'abril, del llibre tercer del Codi civil de Catalunya, relatiu a les persones jurídiques, i a la Llei 5/2011, del 19 de juliol, de modificació de l'anterior, si escau.
e) En el cas d'associacions, si escau, haver complert amb allò establert en l'article 322-16 del Codi Civil de Catalunya, relatiu a la percepció de retribucions dels membres de l'òrgan de govern per exercir funcions de direcció, gerència o d'altres que no siguin les ordinàries de govern.
f) En cas que tingui una plantilla de 50 o més persones treballadores, complir amb la quota legal de reserva de llocs de treball en la plantilla de l'empresa prevista a l'article 42.1 del Text refós de la Llei general de les persones amb discapacitat i de la seva inclusió social, aprovat pel Reial decret legislatiu 1/2013, de 29 de novembre, o amb les mesures alternatives de caràcter excepcional previstes pel Reial decret 364/2005, de 8 d'abril, i pel Decret 86/2015, de 2 de juny.
g) No haver estat objecte de sancions administratives fermes ni de sentències condemnatòries per exercir o tolerar pràctiques laborals considerades discriminatòries per raó de sexe o de gènere i donar compliment al que preveu la Llei 17/2015, de 21 de juliol, d'igualtat efectiva de dones i homes.
h) Quan les activitats de l'entitat sol·licitant de la subvenció suposin l'accés i l'exercici a professions, oficis i activitats que impliquin contacte habitual amb menors, disposar de les certificacions legalment establertes, o haver-les sol·licitat prèviament a la publicació de la proposta provisional, per acreditar que el personal de les entitats no ha estat condemnat per sentència ferma per cap delicte contra la llibertat i indemnitat sexual, que inclou l'agressió i abús sexual, l'assetjament sexual, l'exhibicionisme i la provocació sexual, la prostitució i l'explotació sexual i la corrupció de menors, així com per tràfic d'éssers humans, i, en cas que canviï alguna persona adscrita al projecte, fer la comprovació oportuna pel que fa al cas.
i) Complir els requisits dels articles 33 i 36.4 de la Llei 1/1998, de 7 de gener, de política lingüística, respecte als centres laborals i, en les empreses que tinguin establiments oberts al públic a Catalunya, complir els requisits que estableixen els articles 32.1 i 32.3 d'aquesta Llei.
j) En el cas que tingui una plantilla igual o superior a 25 persones, disposar de mitjans per prevenir i detectar casos d'assetjament sexual i d'assetjament per raó de sexe i intervenir-hi als seus centres de treball, d'acord amb els agents socials, i utilitzar-los adequadament, de conformitat amb els articles 5 i 29 de la Llei 5/2008, de 24 d'abril, del dret de les dones a erradicar la violència masclista.
k) D'acord amb l'article 55.2 de la Llei 19/2014, de 29 de desembre, de transparència, accés a la informació pública i bon govern, les persones beneficiàries han d'adherir-se al codi ètic que figura com a annex de l'Acord GOV/85/2016, de 28 de juny, pel qual s'aprova la modificació del model tipus de bases reguladores aprovat per l'Acord GOV/110/2014, de 22 de juliol.
En cas d'incompliment dels principis ètics i regles de conducta, serà d'aplicació el règim sancionador previst en la Llei 19/2014, de 29 de desembre, i les sancions que preveu l'article 84 pel que fa a beneficiaris de subvencions públiques, sens perjudici d'aquelles altres possibles conseqüències previstes a la legislació vigent en matèria de subvencions.
Són despeses subvencionables les que de manera inequívoca responguin a la naturalesa de l'activitat subvencionada, resultin estrictament necessàries i es realitzin en el termini i les condicions que determinen aquestes bases.
Per tant, s'exclouran les despeses que no compleixin aquests requisits.
A més de complir amb els límits establerts en l'apartat anterior, les despeses seran subvencionables si es donen les condicions següents:
a) Les despeses de salaris de les persones subjectes a una relació laboral amb l'entitat beneficiària són subvencionables quan tinguin una relació directa amb les activitats previstes en el punt anterior.
b) Les despeses indirectes o generals, que són les despeses comunes als serveis o activitats que du a terme l'entitat beneficiària, com ara despeses de personal no vinculat directament al projecte, despeses de lloguer, material d'oficina, aigua, llum, calefacció, neteja, manteniment i altres de característiques similars, són parcialment subvencionables.
En relació amb aquestes despeses s'estableix un percentatge màxim d'imputació que no pot superar el 20% del pressupost de l'activitat realitzada.
c) Despeses financeres, impostos i tributs, sempre que estiguin directament relacionats amb l'activitat subvencionada i quan l'entitat beneficiària de la subvenció els aboni efectivament.
En cap cas no es consideren despeses subvencionables els impostos quan siguin susceptibles de recuperació o compensació.
d) Despeses de viatges, allotjaments i dietes quan siguin estrictament necessàries i responguin a la naturalesa de l'activitat.
S'exclouen les despeses derivades de les actuacions següents:
a) Construcció i adquisició de béns immobles o les obres de conservació o millora d'aquests béns.
b) Adquisició de béns immobles o les obres de conservació o millora que s'hi facin, l'adquisició de maquinària, mobiliari i equipaments nous, inclosos els equips informàtics, així com els treballs d'instal·lació i muntatge que requereixi.
c) Manutencions, atencions protocol·làries i de naturalesa similar, com ara obsequis, sempre que els obsequis no siguin essencials per a l'activitat.
L'entitat beneficiària de la subvenció pot subcontractar a tercers la totalitat de l'execució de l'activitat objecte de subvenció, complint sempre amb els requisits i les condicions de l'article 29 de la Llei 38/2003, de 17 de novembre, general de subvencions.
5- D'acord amb la Llei 9/2017, de 8 de novembre, de contractes del sector públic, en el cas de despeses de subministraments i serveis, quan aquestes siguin superiors a 15.000 euros, amb l'IVA exclòs, l'entitat beneficiària ha de sol·licitar com a mínim tres ofertes de diferents proveïdors amb caràcter previ a la contractació del compromís per a la prestació del servei o el lliurament del bé, llevat que per les característiques especials de les despeses subvencionables no hi hagi en el mercat un nombre suficient d'entitats que el subministrin o el prestin, o llevat que la despesa s'hagi produït abans de la sol·licitud de la subvenció.
L'elecció entre les ofertes presentades, que s'han d'aportar amb la sol·licitud de la subvenció, s'ha de fer d'acord amb els principis d'eficiència i economia, i s'ha de justificar expressament en una memòria quan no recaigui en la proposta econòmica més avantatjosa
Aquest tràmit es pot fer per internet amb certificat digital.
La proposta provisional de concessió de les subvencions es notifica a les entitats interessades a través de la publicació al Tauler electrònic de l'Administració de la Generalitat de Catalunya ( tauler.gencat.cat ).
La proposta de resolució provisional ha de contenir la llista d'entitats sol·licitants proposades com a beneficiàries de les subvencions, degudament prioritzada en funció de la puntuació obtinguda, així com l'import respectiu de la subvenció proposada.
La proposta de resolució provisional ha de contenir, també, la relació d'entitats que formen part de la llista de reserva, degudament prioritzada en funció de la puntuació obtinguda i sempre que hagin assolit la puntuació mínima exigida.
El formulari d'acceptació de la proposta provisional s'ha de presentar mitjançant el formulari electrònic d'aportació, que trobareu al final d'aquesta pàgina.
Juntament amb el document d'acceptació cada entitat haurà de presentar la documentació a aportar establerta en l'annex de la proposta provisional.
Aquesta documentació pot incloure un o diversos dels següents documents:
A) Estatuts o documentació relativa a la personalitat jurídica i a la capacitat d'obrar de l'entitat, actualitzada i inscrita en el registre corresponent.
B) Documentació acreditativa de la representació amb què actua la persona signant de la sol·licitud.
C ) Imprès normalitzat de domiciliació bancària degudament conformat per l'entitat bancària de l'entitat sol·licitant d'acord amb allò establert pel Reglament (CE) 260/2012.
No es requerirà aquesta documentació a les entitats proposades com a beneficiàries quan es verifiqui que les dades bancàries que s'indiquen en el formulari normalitzat de sol·licitud ja estan validades en els sistemes de gestió econòmica de l'Administració de la Generalitat de Catalunya.
D) En el cas que l'import de la subvenció proposada sigui superior a 10.000 euros, declaració responsable de les retribucions dels seus òrgans de direcció o administració, d'acord amb el que estableix l'article 15.2 la Llei 19/2014, del 29 de desembre, de transparència, accés a la informació pública i bon govern.
S'entén com a òrgans de direcció o administració les persones directives que exerceixen funcions executives, de gerència o d'administració.
Aquesta declaració responsable també s'ha de presentar en el cas que el personal directiu, o part d'aquest, no percebi cap retribució, indicant aquesta circumstància.
Documents relatius a la tramitació d'aportació de documentació relativa a l'acceptació de la proposta provisional de la subvenció.
Formulari d'acceptació de la proposta provisional
Imprès normalitzat de domiciliació bancària degudament conformat per l'entitat bancària de l'entitat sol·licitant
Declaració responsable de les retribucions dels òrgans de direcció o administració
El termini màxim per a resoldre i notificar serà de 6 mesos a comptar de l'endemà de la data de publicació de la convocatòria corresponent al DOGC.
Un cop transcorregut aquest termini sense que s'hagi dictat i publicat la resolució del procediment, les persones sol·licitants poden entendre desestimades les seves sol·licituds per silenci administratiu.
La resolució de concessió de les subvencions es notifica a les entitats interessades mitjançant la seva publicació al Tauler electrònic de l'Administració de la Generalitat de Catalunya.
D'acord amb l'article 15 de la Llei 19/2014, de 29 de desembre, de transparència, accés a la informació pública i bon govern, i l'article 94.6 del Text refós de la Llei de finances públiques de Catalunya, aprovat pel Decret legislatiu 3/2002, de 24 de desembre, les subvencions concedides s'han de publicar al Portal de la Transparència.
L'ordenament del pagament de la subvenció es tramita de la manera següent:
El 80% de l'import de la subvenció en el moment de la seva concessió.
El 20% restant, un cop complerta l'obligació de justificació de la despesa.
Les persones beneficiàries de les subvencions han de presentar telemàticament, no més tard del 30 d'octubre de l'any de la corresponent convocatòria, un compte justificatiu signat pel representant legal de l'entitat, d'acord amb el model normalitzat que justifiqui el compliment de l'objecte de la subvenció i de l'aplicació dels fons percebuts, en els termes següents:
Compte justificatiu amb aportació de justificants de despesa.
Aquest sistema s'haurà d'utilitzar en els casos en què les subvencions concedides siguin per un import superior a 60.000 euros.
a) Una memòria del compliment de la finalitat de l'activitat o projecte subvencionat, amb indicació de les activitats realitzades i dels resultats obtinguts, d'acord amb la memòria presentada amb la sol·licitud.
b) Una memòria econòmica sobre el cost de les activitats realitzades, on hi consti:
- Una relació classificada de les despeses de l'activitat, amb identificador del creditor, número de la factura o document de valor probatori equivalent en el tràfic mercantil, l'import, la data d'emissió i, si escau, la data de pagament.
Aquesta relació ha d'anar acompanyada de les factures o els documents de valor probatori equivalent en el tràfic jurídic mercantil o amb eficàcia administrativa i la documentació acreditativa del pagament.
No obstant això, si en el termini establert per a la presentació d'aquests justificants, l'entitat beneficiària no disposa de la documentació acreditativa del pagament, perquè no s'ha produït el venciment del termini de pagament de la factura corresponent, aquesta s'haurà de presentar abans del 31 de gener de l'any següent al de la convocatòria corresponent.
- Una relació detallada dels altres ingressos o subvencions que hagin finançat l'activitat subvencionada amb indicació de l'import i la seva procedència.
- Una liquidació on s'indiquin i, en el seu cas, es motivin les desviacions respecte al pressupost inicial.
- Quan correspongui, indicació dels criteris de repartiment de les despeses generals i/o indirectes.
- Els pressupostos que, en aplicació de l'article 31.3 de la Llei 38/2003, de 17 de novembre, general de subvencions, ha d'haver sol·licitat el beneficiari.
- Documentació acreditativa de la utilització del logotip del Departament de la Presidència en l'activitat subvencionada.
Aquesta opció es podrà utilitzar quan l'import de la subvenció concedida sigui igual o inferior a 60.000 euros.
b.1) Una relació classificada de la totalitat de les despeses de l'activitat amb indicació del creditor, número de la factura o document de valor probatori equivalent al tràfic mercantil, l'import, la data d'emissió i la data de pagament.
Les despeses incloses en aquest compte justificatiu han de correspondre al període d'execució de les activitats establert en aquestes bases i han d'estar pagades en el moment de la presentació de la documentació justificativa establert en aquesta base.
b.2) Liquidació del pressupost en què s'indiquin i, si escau, es motivin les desviacions respecte al pressupost inicial.
b.3) Relació detallada d'altres ingressos o subvencions que hagin finançat l'activitat subvencionada amb indicació de l'import i la seva procedència.
L'òrgan instructor, mitjançant tècniques de mostreig aleatori sistemàtic, requerirà als beneficiaris els justificants que consideri oportuns dels inclosos en el compte justificatiu per tal d'obtenir evidència raonable sobre l'aplicació adequada de la subvenció.
Els justificants sol·licitats han de representar com a mínim el 25% del cost de l'actuació subvencionada i han d'anar acompanyats dels corresponents comprovants de pagament.
L'òrgan instructor pot exigir la totalitat dels justificants de despesa si es plantegen dubtes sobre el cost del projecte.
No obstant l'assenyalat en el paràgraf anterior, si en el termini establert per a la presentació d'aquests justificants, l'entitat beneficiària no disposa de la documentació acreditativa del pagament, perquè no s'ha produït el venciment del termini de pagament de la factura corresponent, aquesta s'haurà de presentar abans del 31 de gener de l'any següent al de la convocatòria corresponent.
El requeriment dels justificants seleccionats per mostreig s'ha de comunicar electrònicament de manera individual a les persones beneficiàries, que els han de presentar en el termini de 10 dies hàbils.